ПРЕДЛОГ

На основу члана 32. став 1. тачка 8. Закона о локалној самоуправи (''Службени гласник РС'',број 129/07, 83/2014-други закон и 101/16-други закон, 47/18-други закон и 111/21-др. закон), члана 13. став 1. Закона о јавним службама (''Службени гласник РС'', број 42/91,71/94, 79/05- др. закон, 81/05-исправка др. закона и 83/14-др. закон) и члана 40. став 1. тачка 11. Статута општине Нови Бечеј (''Службени лист општине Нови Бечеј'', број 6/2019), а у вези члана 6. и 7. Одлуке о оснивању Креативног центра ''Хертеленди-Бајић'' Бочар (''Службени лист општине Нови Бечеј'', број 29/21), Скупштина општине Нови Бечеј на \_\_\_\_\_\_\_\_\_\_ седници одржаној \_\_\_\_\_\_\_ године, доноси

**ОДЛУKУ**

**О ПРЕНОСУ ПОКРЕТНЕ ИМОВИНЕ – ОПРЕМЕ У ЈАВНОЈ СВОЈИНИ ОПШТИНЕ НОВИ БЕЧЕЈ КРЕАТИВНОМ ЦЕНТРУ ''ХЕРТЕЛЕНДИ-БАЈИЋ'' БОЧАР**

**Члан 1.**

Овом одлуком Општина Нови Бечеј као суоснивач установе креативног центра ''Хертеленди-Бајић'' Бочар у складу са Одлуком о оснивању креативног центра ''Хертеленди-Бајић'' Бочар (у даљем тексту: Установа) преноси право својине над покретном имовином – опремом Установи, а ради стварања услова и опремљености за отпочињање са радом.

**Члан 2.**

Имовина – опрема која се овом одлуком преноси Установи дефинисана је и ближе описана у Табеларном прегледу опреме креативног центра ''Хертеленди-Бајић'' Бочар који је саставила Стручна комисија за техничку контролу испоручене опреме у оквиру комплекса дворца Хертеленди у Бочару, број I 01-020-89/2021 од 28.06.2022. године, а која се налази у прилогу ове Одлуке и чини њен саставни део.

Вредност покретне имовине – опреме која се преноси Установи износи 44.368.500,00 динара.

**Члан 3.**

Обавезује се установа Креативни центар „Хертеленди Бајић“ Бочар да изврши упис опреме у своју евиденцију основних средстава и да опрему користи искључиво за потребе рада установе као и да сноси трошкове редовног одржавања и поправки примљене опреме.

СКУПШТИНА ОПШТИНЕ НОВИ БЕЧЕЈ

Број: II 02-\_\_\_\_-\_\_/2023 Председник

Датум: \_\_.\_\_.2023. године Скупштине општине

Н о в и Б е ч е ј Милован Баштованов

О Б Р А З Л О Ж Е Њ Е

Креативни центар ''Хертеленди-Бајић'' Бочар је установа основана Одлуком о оснивању Креативног центра ''Хертеленди-Бајић'' Бочар (''Службени лист АПВ'', број 40/21 и ''Службени лист општине Нови Бечеј'', број 29/21), чији су оснивачи Аутономна покрајина Војводине и Општина Нови Бечеј са 50%-50%.

Креативни центар је основан ради обезбеђивања едукативних и рекреативних садржаја за децу предшколског и основношколског узраста као и ради организације образовних, научних скупова, семинара, округлих столова, кампова, радионица, колонија из области друштвених и природних наука, културе и уметности, подизања квалитета образовних, културних, научних, истраживачких, спортских, омладинских и туристичких пројеката и програма са циљем доступности корисницима и учесницима.

Чланом 6. и 7. Одлуке о оснивању Креативног центра ''Хертеленди-Бајић'' Бочар предвиђено је да средства за оснивање и почетак рада установе обезбеђују оснивачи, те да се средства за рад обезбеђују између осталог из буџета АПВ и буџета Општине Нови Бечеј.

Чланом 13. став 1. Закона о јавним службама одређено је да оснивач установе обезбеђује средства потребна за оснивање и почетак рада установе.

Решењем Владе АПВ о употреби текуће буџетске резерве, број 401-7/2020-8 од 02.12.2020. године, Општина Нови Бечеј је добила износ од 44.630.556,00 динара за потребе опремања дворца ''Хертеленди'' у Бочару, те је након спроведене јавне набавке, опрема и пристигла и монтирана у предметном објекту, а с обзиром да је набављена од стране суоснивача, предложеном одлуком се преноси на новоосновани Креативни центар ''Хертеленди-Бајић'' Бочар ради отпочињања са радом.